Държавен вестник, бр. 25, 2025 г., стр. 9

БРОЙ  25	
Д Ъ Р Ж А В Е Н  В Е С Т Н И К 	
СТР.  9  
10. В чл. 90а, ал. 1 думите „повече от 71 на 
сто“ се заменят със „71 на сто или повече“. 
11. В чл. 98:
а) алинея 1 се изменя така:
„(1) Пенсиите и добавките към тях се 
отпускат, изменят, осъвременяват, спират, 
възобновяват, прекратяват и възстановяват 
с разпореждане, издадено от длъжностното 
лице, на което е възложено ръководството на 
пенсионното осигуряване в териториалното 
поделение на Националния осигурителен 
институт, или от други длъжностни лица, 
определени от ръководителя на териториал­
ното поделение на Националния осигурителен 
институт. Разпореждането се издава в срок до 
4 месеца от подаването на заявлението или 
от получаването на необходимите документи 
и/или данни съгласно предвиденото в наред­
бата по чл. 106. В случаите на прилагане на 
международен договор, по който Република 
България е страна, или на европейските 
регламенти за координация на системите за 
социална сигурност разпореждането се из­
дава в срок до един месец от получаването 
на всички необходими документи и данни.“;
б) в ал. 2 в текста преди т. 1 думите „Длъж­
ностните лица по ал. 1 издават“ се заменят с 
„Длъжностното лице по ал. 1 издава“;
в) в ал. 8 думите „повече от 71 на сто“ се 
заменят със „71 на сто или повече“. 
12. В чл. 115, ал. 1 изречение второ се 
изменя така: „С изтичане на десетгодишен 
давностен срок, считано от 1 януари на годи­
ната, следваща годината, за която се отнасят, 
се погасяват всички вземания, независимо от 
спирането или прекъсването на давността, 
освен в случаите, когато:
1. задължението е отсрочено или разсро­
чено;
2. вземането е предявено в производство 
по несъстоятелност;
3. е образувано наказателно производство, 
от изхода на което зависи установяването или 
събирането на публичното вземане;
4. изпълнението е спряно по искане на 
длъжника.“
13. В чл. 117 ал. 4 се отменя. 
14. В чл. 118:
а) алинея 1 се изменя така:
„(1) Решението на ръководителя на те­
риториалното поделение на Националния 
осигурителен институт може да се обжалва 
в 14-дневен срок от получаването му пред 
административния съд. Когато жалбата е 
подадена от лице, което няма настоящ адрес 
в Република България, спорът се разглежда 
от Административния съд – град София. 
Жалбата се подава чрез ръководителя на 
териториалното поделение, който в 7-дневен 
срок е длъжен да я изпрати заедно с препис­
ката в съда. Не може да се оспорва пред съд 
съдържанието на документ по чл. 117, ал. 1, 
т. 5, както и решението на ръководителя на 
териториалното поделение на Националния 
осигурителен институт, с което се е произ­
несъл по оспорване съдържанието на такъв 
документ.“;
б) алинея 2 се отменя. 
15. В чл. 118а, ал. 1 думите „и на управи­
теля на Националния осигурителен институт“ 
се заличават. 
16. В чл. 159, ал. 2 думите „компетентната 
териториална дирекция на“ се заличават. 
17. В § 114 от преходните и заключителните 
разпоредби на Закона за изменение и допълне­
ние на Кодекса за социално осигуряване (ДВ, 
бр. 19 от 2021 г.) думите „Министерството на 
труда и социалната политика“ се заменят с 
„Комисията за финансов надзор“.
§ 6. В Закона за въвеждане на еврото в 
Република България (ДВ, бр. 70 от 2024 г.) 
се правят следните изменения и допълнения:
1. В чл. 45:
а) в заглавието думите „парични и социални 
помощи и пенсии по част първа от Кодекса 
за социално осигуряване“ се заменят с „па­
рични и социални помощи, пенсии по част 
първа от Кодекса за социално осигуряване и 
добавки към тях и гарантирани вземания по 
Закона за гарантираните вземания на работ­
ниците и служителите при несъстоятелност 
на работодателя“;
б) в ал. 1 и 2 думите „паричните и соци­
алните помощи и пенсиите по част първа от 
Кодекса за социално осигуряване“ се заменят 
с „паричните и социалните помощи, пенси­
ите по част първа от Кодекса за социално 
осигуряване и добавките към тях и гаранти­
раните вземания по Закона за гарантираните 
вземания на работниците и служителите при 
несъстоятелност на работодателя“.
2. В чл. 48, ал. 2 след думите „Кодекса за 
социално осигуряване“ се добавя „и добавките 
към тях и гарантираните вземания по Закона 
за гарантираните вземания на работниците 
и служителите при несъстоятелност на ра­
ботодателя“.
§ 7. Законът влиза в сила от 1 януари 2025 г. 
с изключение на:
1. параграф 5, т. 3, 4, 5, 6, 7 и 8, които 
влизат в сила от 1 юли 2025 г.; 
2. параграф 5, т. 11, букви „а“ и „б“, т. 13, 
14 и 15, които влизат в сила 8 месеца след об­
народването на закона в „Държавен вестник“.
Законът е приет от 51-вото Народно съб­
рание на 19 март 2025 г. и е подпечатан с 
официалния печат на Народното събрание.
Председател на Народното събрание:
 Наталия Киселова